**,Kystlaget Øster Riisøer**

**UTLEIEREGLER FOR LÅVEN PÅ RANDVIK**

**Låven på Randvik eies og disponeres av Kystlaget Øster Riisøer og brukes primært av Kystlagets styre, grupper, utvalg og medlemmer, men kan leies ut til lag, foreninger, bedrifter og privatpersoner til møter, tilstelninger og arrangementer.**

**Låven har møterom, verksted, kjøkken og bad/toaletter i 1. etg. og et stort møte/selskapslokale med anretning og toalett i 2. etg. Begge etasjene er tilrettelagt for rullestolbrukere.**

**Faste aktivitetsdager i Kystlaget er for tiden …………………. Utleie av lokaler bør unngås i disse tidsrom, men kan eventuelt avtales spesielt.**

**GENERELLE REGLER**

Det skal være en ansvarlig leietaker, heretter kalt Leietaker. Aldersgrense er 25 år, og Leietaker må være tilstede under hele møtet/arrangementet/tilstelningen. I spesielle tilfeller kan aldersgrensen fravikes.

Uteområdet inklusive terrassen kan være en del av leieavtalen. Bruk av bakerovn avtales spesielt.

Maskiner og verktøy i verkstedet skal ikke brukes uten avtale.

Ved servering av alkohol må det søkes om ambulerende skjenkebevilling hos kommunedirektøren dersom møtet/arrangementet/tilstelningen ikke er privat.

**NB! SKO MED STILETTHÆLER ER IKKE TILLATT!**

I lokalene er det mange verdifulle gjenstander og verdifullt interiør. Det er ikke tillatt å flytte eller fjerne disse/dette. Det er heller ikke tillatt å gjøre vesentlige endringer i møblering av lokalene for eksempel å danse, spille, leke eller liknende uten tillatelse fra utleier. Bord og stoler kan flyttes for å arrangere hensiktsmessige møter. Prosjektor i møterommet og i andre etasje kan benyttes vederlagsfritt.

Leietaker plikter å sette seg inn i branninstruks og skal gjøre seg kjent med plassering av håndslukkeutstyr, brannslanger og nødutganger. Utløsing av falsk alarm medfører erstatningsansvar.

Leietaker må påse at nødutganger til enhver tid er fri for hindringer.

Overnatting i lokalene er ikke tillatt.

Styret i Kystlaget kan uten nærmere begrunnelse avslå utleie eller stille spesielle krav til Leietaker.

Ved inngåelse av leieavtale utleveres bankkontonummer og kvittering for betalt leie må dokumenteres før utlevering av nøkler.

Leieforholdet er bindende når Leietaker har undertegnet leieavtalen. Ved avbestilling av lokalene senere enn 14 dager før avtalt utleiedato må Leietaker betale et avbestillingsgebyr på kr. 500,-.

Kystlagets medlemmer på vakt har adgang til området.

**LEIETAKERS ANSVAR**

Leietaker er økonomisk ansvarlig for skader på eller tyveri av:

* Innbo, løsøre og kjøkkenmaskiner
* Dekketøy og bestikk
* Dører og vinduer
* Gulv- og veggbekledning

Leietaker plikter å inspisere lokalet før det tas i bruk. Eventuelle feil/mangler må meldes til Kystlaget umiddelbart. Hvis ikke vil slike feil/mangler bli belastet Leietaker. Det gjøres opp etter dagens priser og skal betales innen 14 dager.

**ORDEN**

Det er røykeforbud i alle Kystlagets lokaler.

Når lokalet forlates er Leietaker ansvarlig for at:

* Dører og vinduer er lukket og låst
* Alt lys, levende eller elektrisk er slukket
* Kjøkkenmaskiner, komfyr og andre elektriske apparater er avslått.

**RENGJØRING, RYDDING OG ISTANDSETTELSE**

Leietaker har ansvaret for følgende:

* Bord, stoler og lignende vaskes og ryddes på plass
* Tallerkener, bestikk, asjetter, kopper, skåler og annet dekketøy skal skylles og vaskes i oppvaskmaskin. Følg bruksanvisning!
* Alt søppel legges i søppelskuret, tomflasker etc. skal fjernes.
* Rengjøring (vask og/eller støvsuging) av lokalet inklusive toaletter, gang og trapp er inkludert i leieprisen dersom ikke annet er avtalt.

Ved dagleie skal lokalet være ryddet til kl. 15 samme dag. Ved heldagsleie eller kveldsleie skal lokalet være ryddet til kl. 11 dagen etter. Nøkler hentes etter avtale i nøkkel boks og leveres i nøkkel boks senest innen kl. 11 dagen etter utleieperioden.

Spørsmål angående lokalene før, under eller etter arrangementet rettes til husverten.

Din husvert er:

 **UTLEIEAVTALE**

Det avtales utleie av ………………………………………………………………… for tidsrom ……………………….

Formål ………………………………………………………………………………………………….

Avtalt pris for utleie kr. ………………………….. (vask og støvsuging er inkludert)

Betalingsmåte: til kontonummer 2801.50.22800. Ønskes faktura tilsendt, kryss av:

Leietaker er kjent med og godtar utleiereglene som beskrevet i denne avtalen.

Dato …………………………

……………………………………………………………. …………………………………………………………………..

Leietaker for Kystlaget

Denne leieavtalen er utstedt i 2 eksemplarer, ett til Leietaker og ett til utleier. Leieavtalen undertegnes/eventuelt bekreftes på mail og returneres til utleier.

**AVSLUTNING AV LEIE**

Lokalene er inspisert den …………………………….

Lokalene er funnet i orden

Lokalene har mangler

Beskrivelse av eventuelle mangler:

Eventuell erstatningssum kr. …………………………..

Dato ……………………..

…………………………………………………………………… ……………………………………………………………………..

Leietaker for Kystlaget